
ŠILUTĖS RAJONO SAVIVALDYBĖS ADMINISTRACIJOS ŪKIO SKYRIUS

AIŠKINAMASIS RAŠTAS
DĖL TARYBOS SPRENDIMO „DĖL LĖŠŲ, SKIRTŲ TRANSPORTO PRIEMONĖMS ĮSIGYTI 2024 METAIS, POREIKIO“ PROJEKTO


  2023 m. rugsėjo  13  d.
Šilutė


	
1. Parengto projekto tikslai ir uždaviniai.

	Šilutės rajono savivaldybės administracijai teisės aktų nustatyta tvarka įsigyti šešis lengvuosius tarnybinius automobilius, turinčius ne daugiau kaip 5 sėdimas vietas, iš kurių tris elektrinius automobilius, vieną tarnybinį automobilį, turintį daugiau kaip 5 sėdimas vietas, tris traktoriaus savivartes priekabas, kurių keliamoji galia ne mažesnė nei 6 tonos, vieną traktorių bei vienuolika lengvųjų priekabėlių, skirtų žolės pjovimo traktoriukams ir kitiems daiktams transportuoti. Visoms išvardytoms transporto priemonėms įsigyti iš 2024 metų biudžeto skirti     500 000 (penkis šimtus tūkstančių) eurų. 

	
2. Kaip šiuo metu yra sureguliuoti projekte aptarti klausimai.

	Lietuvos Respublikos įstatymai ir nutarimai, kuriais remtasi rengiant Šilutės rajono savivaldybės tarybos sprendimą:
1. Lietuvos Respublikos vietos savivaldos įstatymo 15 straipsnio 4 dalis, kuri numato, tarybos kompetenciją, „jeigu teisės aktuose yra nustatyta papildomų įgaliojimų savivaldybei, sprendimų dėl tokių įgaliojimų vykdymo priėmimo iniciatyva, neperžengiant nustatytų įgaliojimų, priklauso savivaldybės tarybai“;
2. Lietuvos Respublikos Vyriausybės 1998 m. lapkričio 17 d. nutarimas Nr. 1341 „Dėl tarnybinių lengvųjų automobilių biudžetinėse įstaigose“ 5.2.1 papunktis, kuris numato savivaldybės taryboms „nustatyti, kad iš savivaldybių biudžetų išlaikomos biudžetinės įstaigos ne brangesnius kaip 17 377 eurai (be pridėtinės vertės mokesčio) tarnybinius automobilius, turinčius ne daugiau kaip 5 sėdimas vietas, ir kitus tarnybinius automobilius, ne brangesnius kaip 26 065 eurai (be pridėtinės vertės mokesčio), gali įsigyti, nuomotis arba nuomotis pagal veiklos nuomos sutartį tik savininko teises ir pareigas įgyvendinančios institucijos leidžiamos, o brangesnius kaip 17 377 eurai (be pridėtinės vertės mokesčio) tarnybinius automobilius, turinčius ne daugiau kaip 5 sėdimas vietas, ir kitus tarnybinius automobilius, brangesnius kaip 26 065 eurai (be pridėtinės vertės mokesčio), – tik savivaldybės tarybos leidžiamos“.

	
3. Kokių pozityvių rezultatų laukiama.

	1. Atnaujintas Šilutės rajono savivaldybės administracijos, seniūnijų bei savivaldybės įmonių ir įstaigų, įskaitant viešąsias ir biudžetines įstaigas, tarnybinis transportas;
2. Sumažintos tarnybinio transporto metinės remonto išlaidos, kurios nuolatos kyla senstant automobilių parkui dėl transporto amortizacinio nusidėvėjimo;
3. Sumažintas į aplinką išmetamo anglies dvideginio kiekis, nes įsigijus naujas transporto priemones būtų nurašomos seniausios ir taršiausios transporto priemonės;
4. Panaikintas atsiradęs transporto stygius seniūnijose bei savivaldybės įmonėse ir įstaigose, įskaitant viešąsias ir biudžetines įstaigas. Gauti prašymai iš seniūnijų ir savivaldybės įstaigų skirti papildomą transportą bei pakeisti nebetinkamą naudoti transportą.

	
4. Galimos neigiamos priimto projekto pasekmės ir kokių priemonių reikėtų imtis, kad tokių pasekmių būtų išvengta.

	Nenumatoma.

	
5. Kokie šios srities aktai tebegalioja (pateikiamas šių aktų sąrašas) ir kokius galiojančius aktus reikės pakeisti ar panaikinti; jeigu reikia Kolegijos ar mero priimamų aktų, kas ir kada juos turėtų parengti, priėmus teikiamą projektą.

	Nėra.

	
6. Jeigu reikia atlikti sprendimo projekto antikorupcinį vertinimą, sprendžia projekto rengėjas, atsižvelgdamas į Teisės aktų projektų antikorupcinio vertinimo taisykles.

	Antikorupcinio vertinimo atlikti nereikia.

	
7. Projekto rengimo metu gauti specialistų vertinimai ir išvados, ekonominiai apskaičiavimai (sąmatos) ir konkretūs finansavimo šaltiniai.

	Transporto priemonių įsigijimas būtų finansuojamas iš savivaldybės 2024 metų biudžeto lėšų.

	
8. Projekto autorius ar autorių grupė.

	Irmantas Narevičius, Ūkio skyriaus vyriausiasis specialistas.

	
9. Reikšminiai projekto žodžiai, kurių reikia šiam projektui įtraukti į kompiuterinę paieškos sistemą.

	Tarnybinis transportas, transportas, automobiliai, automobilis, lengvieji automobiliai, elektriniai automobiliai, lengvieji tarnybiniai automobiliai, traktorius, priekaba, priekabėlė. 

	
10. Kiti, autorių nuomone, reikalingi pagrindimai ir paaiškinimai.

	Nėra.




Ūkio skyriaus vyriausiasis specialistas					        Irmantas Narevičius

